**ՀԻՄՆԱՎՈՐՈՒՄ**

**ՉԱՐԵՆՑԱՎԱՆ ՀԱՄԱՅՆՔԻ ԿԱՄԱՎՈՐ ԽՆԴԻՐՆԵՐԸ, ԴՐԱՆՑ ԼՈՒԾՄԱՆՆ ՈՒՂՂՎԱԾ ՍԵՓԱԿԱՆ ԼԻԱԶՈՐՈՒԹՅՈՒՆՆԵՐԸ ԵՎ ԻՐԱԿԱՆԱՑՄԱՆ ԿԱՐԳԸ ՍԱՀՄԱՆԵԼՈՒ ԵՎ ՉԱՐԵՆՑԱՎԱՆ ՀԱՄԱՅՆՔԻ ԱՎԱԳԱՆՈՒ 2021 ԹՎԱԿԱՆԻ ՄԱՐՏԻ 18-Ի ԹԻՎ 9-Ն ՈՐՈՇՈՒՄԸ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ ՉԱՐԵՆՑԱՎԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

Չարենցավան համայնքի ավագանու քննարկմանը ներկայացվող որոշման նախագիծը մշակվել է «Տեղական ինքնակառավարման մասին» ՀՀ օրենքի 10-րդ հոդվածի 10-րդ և 11-րդ մասերի, 18-րդ հոդվածի 1-ին մասի 7-րդ կետի պահանջներով։ Նախագծով առաջարկվում է ուժը կորցրած ճանաչել Չարենցավան համայնքի ավագանու 2021 թվականի մարտի 18-ի N 9-Ն որոշումը, որով սահմանված են Չարենցավան համայնքի կամավոր խնդիրները, դրանց լուծմանն ուղղված սեփական լիազորությունները և դրանց իրականացման կարգը։ Այս որոշումը ուժը կորցրած ճանաչելու իրավական անհրաժեշտությունը պայմանավորված է այն հանգամանքով, որ «Տեղական ինքնակառավարման մասին» ՀՀ օրենքում և «Սոցիալական աջակցության մասին» ՀՀ օրենքում տեղի են ունեցել փոփոխություններ, որում ըստ էության ներառված են նաև սոցիալական աջակցության կամավոր խնդիրների լուծման կարգը և գործընթացը ։

անհրաժեշտություն է առաջացել համայնքային մակարդակում կարգավորելու համայնքի բյուջետային միջոցների հաշվին սոցիալական աջակցություն տրամադրելու հետ կապված իրավահարաբերությունները։

Նախագծի կարգավորման առարկայի շրջանակներում, առաջարկվում է սահմանել ընթացակարգեր, որոնց համաձայն կիրականացվի համայնքում կյանքի դժվարին իրավիճակում հայտված, սոցիալապես անապահով անձանց և ընտանիքներին աջակցություն /հատուցում/ցուցաբերելու կարգը և գործընթացը։

Նախագծի ընդունման արդյունքում սոցիալական աջակցության ծառայությունների տրամադրումը համայնքի տեղական ինքնակառավարման մարմինների կողմից, կարող է իրականացվել ենթաօրենսդրական իրավական կարգավորումների համատեքստում, ինչը հնարավորություն կընձեռի թե՛ համայնքի ղեկավարի և թե՛ համայնքապետարանի աշխատակազմի պաշտոնատար անձանց համար, գործելու բացառապես իրենց վերապահված լիազորությունների և գործառույթների շրջանակներում։

**Իրավական ակտի ընդունման կապակցությամբ այլ իրավական ակտերի ընդունման անհրաժեշտության մասին.**

 Ավագանու որոշման ընդունման կապակցությամբ այլ իրավական ակտերի ընդունման անհրաժեշտություն չի առաջացնում:

**Իրավական ակտի ընդունման կապակցությամբ բյուջեում եկամուտների և ծախսերի ավելացման կամ նվազեցման մասին.**

Նախագծի ընդունման կապակցությամբ Չարենցավան համայնքի բյուջեում ծախսերի փոփոխություն չի նախատեսվում:

**ՀԱՄԱՅՆՔԻ ՂԵԿԱՎԱՐ Հ. Կ. ՇԱՀԳԱԼԴՅԱՆ**